b"\n_START_ARTICLE_\nCal Marc (Maials)\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres de planta baixa i dos pisos, amb una tipologia d'obertures que suposa una variaci\xc3\xb3 sobre els models rutinaris. Dos arcs a manera de galeria, emmarquen les finestres de la golfa, amb una g\xc3\xa0rgola al mig. Els balcons tenen un ric forjat caracter\xc3\xadstic de l'\xc3\xa8poca. Entrada de gran tipisme amb el terra emmarcat amb codines, finestres d'entres\xc3\xb2l i acc\xc3\xa9s a les escales emmarcat per dues columnes unides per un arc escarser i una porta reixada."